b"\n_START_ARTICLE_\nLlac Bangweulu\n_START_SECTION_\nLes zones pantanoses Bangweulu\n_START_PARAGRAPH_\nLes Zones pantanoses Bangweulu, s\xc3\xb3n m\xc3\xa9s extenses que el llac. La part principal cobreix una zona d'aproximadament 120\xc2\xa0km per 75\xc2\xa0km i de normalment no menys de 9.000\xc2\xa0km\xc2\xb2._NEWLINE_Les zones pantanoses fan de control de les inundacions anuals deixant anar l'aigua lentament. _NEWLINE_Aquest llac s'assumeix que va ser el primer h\xc3\xa0bitat de l'animal llegendari Emela-ntouka que semblava un Monoclonius.\n_START_SECTION_\nPlans d'inundaci\xc3\xb3\n_START_PARAGRAPH_\nGrans plans herboses d'inundaci\xc3\xb3 ocupen una superf\xc3\xadcie d'uns 3.000 km\xc2\xb2 i es troben principalment al sud de les zones pantanoses. Les planes del sud s\xc3\xb3n famoses pels grans ramats del gaireb\xc3\xa9 end\xc3\xa8mic black lechwe.\n_START_SECTION_\nExploraci\xc3\xb3 europea\n_START_PARAGRAPH_\nEs coneixia, per part dels europeus, aquest llac per les informacions del caps com Kazembe i dels comerciants Swahili,  i de vegades se'n va dir Llac Bemba pel nom de la tribu dominant. El 1868 l'explorador i missioner David Livingstone va ser el primer europeu a veure el llac a la secci\xc3\xb3 del Llac Chifunabuli. Va ser portat en canoa fins a l'illa Mbabala. Mor\xc3\xad el 1873 a uns 100 km del mateix llac . _NEWLINE_Va ser el desig de comptar amb les riques pesqueries del Bangweulu i les peces de ca\xc3\xa7a major dels plans d'inundaci\xc3\xb3 les que motivaren al rei Leopold II de B\xc3\xa8lgica a insistir en les negociacions frontereres entre el seu Estat Lliure del Congo i l'Imperi Brit\xc3\xa0nic de Rhod\xc3\xa8sia del Nord, per a un corredor de terra que arrib\xc3\xa9s a Bangweulu des de Katanga. Aix\xc3\xb2 va donar el resultat de la forma del pedicle del Congo (34)per\xc3\xb2 que no va penetrar prou en la zona desitjada per Leopold II. _NEWLINE_La primera missi\xc3\xb3 cristiana a Bangweulu es va fundar a principi dels anys 1900 sota l'autoritat del Bisbe Joseph Dupont dels Pares Blancs cat\xc3\xb2lics que tenien la base al nord de Kasama, Z\xc3\xa0mbia.\n_START_SECTION_\nAssentaments humans\n_START_PARAGRAPH_\nLa zona del llac est\xc3\xa0 habitada per l'\xc3\xa8tnia Bemba i tribus afiliades que tamb\xc3\xa9 parlen el llenguatge Bemba.\n_START_SECTION_\nPesca\n_START_PARAGRAPH_\nEl llac t\xc3\xa9 una gran ind\xc3\xbastria pesquera de forma estacional. L\xe2\x80\x99any 1989 es va estimar que les captures de l\xe2\x80\x99any van ser  d'11.900 tones capturades per 10.300 persones usant canoes, 114 bots de fibra de vidre i nom\xc3\xa9s 54 motors forabord. L\xe2\x80\x99any 2000 les captures van ser de 13.500 tones.\n_START_SECTION_\nPoblacions\n_START_PARAGRAPH_\nLa ciutat principal de la zona \xc3\xa9s Samfya el districte de la qual ocupa \xc2\xbe parts del llac i zones pantanoses. Chilubit cobreix la major part de la resta.  Nsombo \xc3\xa9s la ciutat principal de la part nord del llac.\n_START_SECTION_\nIlles\n_START_PARAGRAPH_\nHi ha nombroses illes deshabitades al sistema Bangweulu, la m\xc3\xa9s gran \xc3\xa9s l\xe2\x80\x99illa Chilubi que es troba en part en el llac i en part en les zones pantanoses."